“በዘንድሮው የኢትዮጵያ ብሔር ብሔረሰቦች በዓል የህዝቦችን ትስስርና አንድነትን የሚያጎሉ ስራዎች ተከናውነዋል”አቶ አደም ፋራህ የፌዴሬሽን ምክር ቤት አፈ- ጉባኤ
አዳማ (ኢዜአ.) በዘንድሮው የኢትዮጵያ ብሔር ብሔረሰቦች በዓል የህዝቦችን ትስስር የሚያጠናክሩና አንድነትን የሚያጎሉ ስራዎች መከናወናቸውን አቶ አደም ፋራህ ገለጹ። የበአሉን አከባበር አስመልክቶ በአዳማ ከተማ እየተካሄደ ባለው የግምገማ መድረክ የተገኙት የፌዴሬሽን ምክር ቤት አፈ- ጉባኤ አደም ፋራህ እንዳስታወቁት ፣ ህገ መንግሥቱን ዜጎች እንዲገነዘቡትና እንዲጠብቁት የበዓሉን አጋጣሚ በመጠቀም ሰፊ ስራዎች ተከናውነዋል። በተለይ ህብረ ብሔራዊ አንድነትን ከማፅናትና ሀገራዊ አንድነት እንዲጠናከር ዘርፈ ብዙ ተግባራት እንደተከናወኑ ገልጸዋል። ህዝቦች እርስ በራሳቸው እንዲተዋወቁ፣ ባህላ ቸውንና ማንነታቸውን እንዲያሳውቁ የተከናወኑት ስራዎች ከወትሮው በዓላት በተለየ እንደነበር አመል ክተዋል።ይህም በተለይ የብሔር፣ ብሔረሰቦችና ህዝቦችን ትስስር የሚያጠናክሩና አንድነትን ያጎሉ እንደነበሩ ገልጸዋል። በምክር ቤቱ የዘንድሮው በዓል አስተባባሪ አቶ ሙስጠፋ ናስር በበኩላቸው፤ በዓሉ ህገ መንግስቱ ለህዝቦች ያጐናፀፈው መብት በአግባቡ የሚተገበርበት ሂደቶች በስፋት የተቃኙበት እንደነበር ጠቁመዋል። በዚህም ህገ መንግስታዊና ፌዴራላዊ ስርዓት አጠባበቅ ላይ ከ1 ሚሊዮን በላይ ዜጎች ግንዛቤ አግኝተዋል ብለዋል። በዓሉ የጎረቤት ሀገራት ህዝቦች ጭምር የተሳተፉበትና ብዙሃነት ለሀገር አንድነት ውበት መሆኑን የተገነዘቡበት እንደሆነም አስታውቀዋል። በበዓሉ በነበረው ሂደት ብሔር፣ ብሔረሰቦችና ህዝቦች በትክክል ባህላዊ እሴቶችና ማንነታቸውን ያሳዩበት ነው ብለዋል። ለበዓሉ ስኬት ሁሉም ክልሎች ያሳዩት ቁርጠኝነትና የአንድነት መንፈስ ከምንጊዜውም በላይ ትኩረት ያገኘ መሆኑንም ገልጸዋል። መገናኛ ብዙሀንም የበዓሉን አጠቃላይ ገፅታ ወደ ህዝቡ በማድረስ ትልቅ ሚና የተጫወቱበትና ሰፊ ሽፋን የሰጡበት እንደነበረም አስታውቀዋል። በግምገማው መድረክ የበዓሉ አዘጋጅ ኮሜቴ አባላትና የሚዲያ ተቋማት አመራሮች ተሳትፈዋል። 15ኛው የኢትዮጵያ ብሔር ፣ ብሔረሰቦችና ህዝ ቦች በዓል” እኩልነትና ሕብረ ብሔራዊ አንድነት ለጋራ ብልፅግና” በሚል መሪ ሃሳብ መከበሩ ይታ ወሳል ።አዲስ መን ታህሳስ
28/2013